62020CO0049_INF
Διάταξη του Δικαστηρίου (όγδοο τμήμα) της 4ης Οκτωβρίου 2022 – Teritorialna direktsia na NAP – Plovdiv
(Υπόθεση C‑49/20) (
1
)
«Προδικαστική παραπομπή – Άρθρα 53 και 99 του Κανονισμού Διαδικασίας του Δικαστηρίου – Οδηγία (ΕΕ) 2015/849 – Πεδίο εφαρμογής – Εθνική ρύθμιση που απαιτεί την πραγματοποίηση πληρωμών που υπερβαίνουν ορισμένο όριο αποκλειστικά με μεταφορά ή κατάθεση σε λογαριασμό πληρωμών»
1.
Προδικαστικά ερωτήματα – Απάντηση που μπορεί να συναχθεί σαφώς από τη νομολογία – Εφαρμογή του άρθρου 99 του Κανονισμού Διαδικασίας
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρο 99)
(βλ. σκέψη 32)
2.
Προσέγγιση των νομοθεσιών – Πρόληψη της χρήσης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας – Οδηγία 2015/849 – Πεδίο εφαρμογής – Απαγόρευση καταβολής των πληρωμών που υπερβαίνουν ορισμένο ποσό σε μετρητά – Υποχρέωση μεταφοράς ή πληρωμής σε λογαριασμό πληρωμών – Δεν εμπίπτει
(Οδηγία 2015/849 του Ευρωπαϊκού Κοινοβουλίου και του Συμβουλίου)
(βλ. σκέψεις 37-39, 41, 43, 44 και διατακτ.)
Διατακτικό
Ρύθμιση κράτους μέλους που προβλέπει ότι οι πληρωμές σε εθνικό έδαφος ποσού ίσου ή μεγαλύτερου από ένα καθορισμένο όριο πραγματοποιούνται αποκλειστικά με έμβασμα ή με κατάθεση χρημάτων σε λογαριασμό πληρωμών, χωρίς να ενδιαφέρει για την εφαρμογή της διάταξης αυτής το πρόσωπο ή η αιτία της πληρωμής σε μετρητά, καθόσον η εν λόγω διάταξη αφορά όλες τις συναλλαγές σε μετρητά μεταξύ φυσικών και νομικών προσώπων, δεν εμπίπτει στο πεδίο εφαρμογής της οδηγίας (ΕE) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής.
(
1
)	ΕΕ C 137 της 27.4.2020.